Rikunarita-ORG/Wikinium huggingface dataset:
# Sir

**Sir** je šľachtický titul používaný v Spojenom kráľovstve pre oslovenie baroneta a rytiera. Titul *sir* sa však používa aj v americkej armáde a polícii pre oslovenie vyšších dôstojníkov.

Titul *sir* sa používa výhradne v spojení s krstným menom, nikdy s priezviskom (napríklad *sir Paul McCartney* môže byť oslovený *„sir Paul“* ale nie *„sir McCartney“*).

## Pôvod slova

Titul pochádza z francúzskeho slova *sieur*, ktoré je skrátenou podobou slova *seigneur* (pán). Slovo má pôvod v latinskom adjektíve *senior* (starý, starší).[chýba zdroj] Podľa iného výkladu pochádza titul *sir* z gréckeho *Cyr*, ktoré bolo pôvodne titulom byzantských cisárov a znamenalo „významný pán“.

## Známi nositelia titulu *sir*

Nižšie je krátky výber známych nositeľov, zoznam nie je kompletný.

* sir David Attenborough
* sir Richard Attenborough
* sir Thomas Beecham
* sir Tim Berners-Lee
* sir Adrian Boult
* sir Byrom Bramwell
* sir Richard Branson
* sir Michael Caine
* sir Arthur C. Clarke
* sir Sean Connery
* sir Arthur Conan Doyle
* sir Alex Ferguson
* sir Michael Gambon
* sir John Eliot Gardiner
* sir John Goss
* sir Alec Guinness
* sir Lewis Hamilton
* sir John Herschel
* sir Edmund Hillary
* sir Alfred Hitchcock
* sir Ian Holm
* sir Anthony Hopkins
* sir Francis Chichester
* sir Winston Churchill
* sir Elton John
* sir Mick Jagger
* sir Tom Jones
* sir Ben Kingsley
* sir Paul McCartney
* sir Ian McKellen
* sir Roger Moore
* sir Stirling Moss
* sir Isaac Newton
* sir Karl Popper
* sir Terry Pratchett
* sir Simon Rattle
* sir Cliff Richard
* sir Norman Rosenthal
* sir Salman Rushdie
* sir Ernest Shackleton
* sir Clive Sinclair
* sir Georg Solti
* sir Ringo Starr
* sir Patrick Stewart
* sir Peter Ustinov
* sir Nicholas Winton

## Referencie

## Zdroj

*Tento článok je čiastočný alebo úplný preklad článku Sir na českej Wikipédii.*
# Kronos Quartet

*Kronos Quartet* a Paul Hillier (uprostred)
**Kronos Quartet** je americké sláčikové kvarteto, ktoré sa systematicky venuje interpretácii súčasnej klasickej hudby. Špeciálne pre kvarteto bolo skomponovaných asi 600 skladieb. Stalo sa známym tiež vďaka úspešným filmovým soundtrackom (napríklad k filmu Requiem za sen). Medzi skladateľov, ktorí s Kronos Quartet spolupracovali, patria Arvo Pärt, Steve Reich, Philip Glass, Terry Riley a Kevin Volans. Súbor obdržal v roku 1999 od švédskej Kráľovskej hudobnej akadémie Schockovu cenu za hudbu. Je tiež držiteľom jednej ceny Grammy a deviatich nominácií.

Kvarteto založil v roku 1973 huslista David Harrington. V rokoch 1978–1999 boli jeho členmi ešte druhý huslista John Sherba, violista Hank Dutt a čelistka Joan Jeanrenaudová. V roku 1999 nastúpila na miesto čelistky Jennifer Culpová, ktorú v roku 2005 nahradil Jeffrey Ziegler. Od roku 1978 sídli kvarteto v kalifornskom San Franciscu.

## Iné projekty

Commons* Commons ponúka multimediálne súbory na tému **Kronos Quartet**

## Externé odkazy

* oficiálna stránka
# Indie rock

|  |
| --- |
| Indie rock |
|  Manic Street Preachers

---

 |
| Pôvod v štýloch | punk, post-punk, hardcore, alternatívny rock |
| Kultúrne pozadie | 80. roky – Spojené kráľovstvo, USA |
| Typické nástroje | Gitara – Basová gitara – Bicie – Spev – Klávesy |
| Všeobecná popularita | hlavne na undergroundovej scéne, niektoré skupiny sa ujali aj v hlavnom prúde |
| Podštýly |
| indie pop, dream pop, noise-pop  |
|

|  |  |
| --- | --- |
|  |  Hudobný portál |

 |

**Indie rock** si vzal svoje meno zo slova „*independent – nezávislý*“. Tento názov žánru popisuje životný postoj kapiel a ich spôsob tvorby (*urob si sám*) a ich zastupovanie malými, nízko nákladovými vydavateľstvami.

Ako taký je žáner indie rock otvorený experimentom so zvukmi, rytmikou, emóciami a textami a nesnaží sa v prvom rade zapáčiť mainstreamovému publiku. Viac ako o zisk sa zaujíma o osobný vkus a názory.

Jeho korene siahajú k Bigbeatu,Britskému a Americkému undergroundu a alternatívnemu rocku 80-tych rokov a jeho vznik pramení z potreby separácie sa od značne spopularizovaného (napr. Nirvana) Grunge, ktorý sa, chtiac- nechtiac nevyhol svojej komercializácii.

Indie rock a stredný prúd sú nezľučiteľné hlavne preto, lebo indie je príliš vrtošivý, čudácky, surový a drsný, precitlivelý, s intímnymi textami a neotesanými melódiami. V 90tych rokoch sa indie rock ďalej rozčlenil na rôzne sub-žánre (indie pop, dream pop, noise-pop).

## Skupiny

* Florence and the Machine
* Built to Spill
* Kings of Leon
* Animal Collective
* Pyrrhura
* Arctic Monkeys
* Bloc Party
* Blonde Redhead
* Dave Brannigan
* Death Cab for Cutie
* The Dodos
* The New Pornographers
* Enon
* Franz Ferdinand
* HEALTH
* The Hives
* Yo La Tengo
* Liam Finn
* The Libertines
* Lightning Bolt
* Mando Diao
* Papyllon
* MGMT
* The Moi Non Plus
* M83
* No Age
* PRE
* The Prostitutes
* Razorlight
* Scissorhands
* Sebadoh
* The Slots
* The Strokes
* Sonic Youth
* Sunshine
* UNKLE
* The Veils
* The Fake tapes
* The Bravery
* Interpol
* Editors
* Lovejoy
* The Kooks
* Glasswall
* The Killers
* 27
* Jóvilágvan
* The Subways
* The Wombats
* Lykke Li
* Bombay Bicycle Club
* Tenth Avenue North
* Kaiser Chiefs
* O. Children
* Cage The Elephant
* Jupiter One
* Klaxons
* Modest Mouse
* My Jerusalem
* Palma Violets
* Pop Levi
* Spector
* Tame Impala
* The Drums
* The Black Keys
* The Bots
* The Fratelis
* The Pixies
* Wohnout
* Malajube
* Beecake

## Slovenské skupiny

* Billy Barman
* Korben Dallas
* Vetroplach
* Le Payaco
* Pán Thomson
* Walter Snitzellson
* Papyllon
* Fresh Out Of The Bus
* Brajgel
* Bez ladu a skladu
# Ekklésia

**Ekklésia** (starogr. *ἐκκλησία* – *ekklésia*, v doslovnom význame „zvolávanie“) bolo ľudové zhromaždenie a najvyšší orgán moci v demokratických Aténach v 5. a 4. storočí pred Kr. Predstavovala vrchol priamej demokracie, kde mal každý dospelý občan právo vystúpiť a hlasovať.

## Členstvo a účasť

Právo účasti na zhromaždení mali všetci dospelí muži s aténskym občianstvom, ktorí dosiahli vek 18 (neskôr 20) rokov a absolvovali vojenský výcvik (efébia). Zo systému boli vylúčené ženy, cudzinci (metoikovia) a otroci. Hoci počet potenciálnych účastníkov presahoval 30 000, kapacita zhromaždiska na pahorku Pnyx bola obmedzená na približne 6 000 až 8 000 ľudí, čo sa považovalo za kvórum pre dôležité rozhodnutia.

Účasť bola pôvodne čestná, no od začiatku 4. storočia pred Kr. bol zavedený príspevok za účasť (*ekklésiastikon*), ktorý kompenzoval stratu ušlého zárobku. V čase nízkeho záujmu boli občania z agory na Pnyx hnaní pomocou lana natretého červenou farbou; zašpinenie odevu znamenalo pokutu.

## Priebeh a kompetencie

Ekklésia sa schádzala zvyčajne štyrikrát počas každej prytaneie (desatiny roka). Zhromaždenie viedla rada päťsto (*Boulé*), ktorá vopred pripravovala program rokovania (*probouleuma*). Medzi hlavné právomoci ekklésie patrili:

* Zákonodarná moc: Prijímanie uznesení (*pséfismata*), ktoré mali v určitých obdobiach platnosť zákonov.
* Zahraničná politika: Vyhlasovanie vojny, uzatváranie mieru a spojenectiev.
* Kontrola úradníkov: Voľba stratégov a finančných úradníkov, ako aj preverovanie ich činnosti.
* Ostrakizmus: Rozhodovanie o vypovedaní nebezpečných občanov z mesta.

## Agón reči a hlasovanie

Základným princípom ekklésie bola *iségoria* – rovné právo každého občana vystúpiť na rečnícku tribúnu (*béma*). Rozhodnutia sa prijímali prostým väčšinovým hlasovaním, najčastejšie zdvihnutím ruky (*cheirotonia*), pri citlivých otázkach (napr. ostrakizmus) sa používalo tajné hlasovanie pomocou črepov alebo kamienkov.

## Referencie

## Pozri aj

* Demokracia
# WikiReader

Pohľad na zariadenie
**WikiReader** je elektronické vreckové zariadenie typu PDA na čítanie textu od firmy Openmoko Inc, určené na prehliadanie textovej verzie stránok Wikipédie v režime off-line.

Zariadenie je napájané dvomi batériami typu AAA. Má možnosť prechovávania do 3 miliónov zapísaných strán na pamäťovej karte microSD, vďaka čomu jestvuje možnosť stálej aktualizácie údajov. Monochromatický dotykový displej LCD obsahuje funkciu Multi-touch, umožňujúcu použitie štandardnej klávesnice QWERTY.

V súčasnosti je bezplatná aktualizácia obsahu WikiReadera umožnená iba pomocou domácej stránky zariadenia. V budúcnosti sa počíta s platnou možnosťou doplnenia údajov doručením aktualizovanej SD karty poštou. Služba má byť prístupná niekoľkokrát v roku za určenú koncesiu.

## Iné projekty

Commons* Commons ponúka multimediálne súbory na tému **WikiReader**

## Externé odkazy

* Stránky zariadenia u producenta Archivované 2010-12-20 na Wayback Machine (po anglicky)

## Zdroj

* *Tento článok je čiastočný alebo úplný preklad článku WikiReader na poľskej Wikipédii.*